《落花诗三十首 其二十四 二十四青》
明代·邓云霄

祓禊江南饶胜事，暮春高会有兰亭。群贤载笔清如玉，曲水浮花细似萍。

香堕觞前分片片，枝摇竹外更青青。风流人物今独昔，寿夭谁能混醉醒。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。